“เสี่ยหนู” ตอกกลับคนโยงไฮสปีด 3 สนามบินเอื้อประโยชน์ส่วนตัว จี้กลุ่ม “CP” ทำตามเงื่อนไข
"เสี่ยหนู" ตอกกลับคนโยงไฮสปีด 3 สนามบินเอื้อประโยชน์ส่วนตัว จี้กลุ่ม "CP" ทำตามเงื่อนไข
"เสี่ยหนู" ตอกกลับคนโยงไฮสปีด 3 สนามบินเอื้อประโยชน์ส่วนตัว จี้กลุ่ม "CP" ทำตามเงื่อนไข
10 ต.ค. 2562

นายอนุทิน ชาญวีรกุล รองนายกรัฐมนตรี และรมว.สาธารณสุข โพสต์ข้อความในเฟซบุ๊กส่วนตัวหลังจากกระทรวงคมนาคมกำหนดให้กลุ่มกิจการร่วมค้าบริษัทเจริญโภคภัณฑ์โฮลดิ้ง จำกัด และพันธมิตร (ซีพีเอช) เข้ามาเซ็นสัญญาร่วมงานระหว่างภาครัฐและเอกชนในโครงการรถไฟความเร็วสูง (ไฮสปีดเทรน) เชื่อม 3 สนามบิน “ดอนเมือง-สุวรรณภูมิ-อู่ตะเภา” ในเวลา 12.00 น.ของวันที่ 25 ต.ค.นี้  โดยมีข้อความระบุว่า
“ชีวิตดีแล้ว มั่นคงมาก ไม่จำเป็นต้องเอื้อธุรกิจของครอบครัวหรือของใคร ถ้าไม่เอื้อของตัวเองแล้วก็ไม่ต้องกลัวว่าจะไปเอื้อใคร และจะใช้ความสามารถและประสบการณ์ทั้งหมดที่มีรักษาผลประโยชน์ให้บ้านเมือง รับมือกันให้อยู่ก็แล้วกัน ใครกันแน่ที่จะเอาเปรียบรัฐ ใครกันแน่ที่พยายามเลี่ยงไม่ทำตามผลของการประมูล ใครกันแน่ที่พยายามขอให้รัฐผ่อนปรนเพิ่มประโยชน์ให้ตัวเอง ไม่ต้องไปบีบสื่อให้ออกข่าว งานนี้ง่ายมาก ทำตามเงื่อนไขที่รัฐประกาศไว้ ไม่ต้องวิ่งเต้น ไม่ต้องจ่าย เอาปากกามาด้ามเดียวแล้วเซ็นสัญญา กล้าๆหน่อย พร้อมสนับสนุนทุกอย่างให้ทำงานโดยสะดวก ราบรื่น ไม่มีค่าใช้จ่ายใดๆทั้งสิ้น ไม่พูดเยอะ เจ็บลิ้นไก่”